Galileo Galilei el nase a Pisa, el 15 de febraro del 1564 secondo el calendario giulian, el more a Firense, 8 de zenaro del 1642. El xe sta n'astrónomo, filóxofo, matemátego e fíxico italian e el xe sta inportante pa la rivolusion sientifega de l'epoca e moderna. El ga vissuo par decadi inte le Venessie soto la man protetora de la Serenissima, insegnando in tuto el periodo veneto a la Università de Pàdoa, particolarmente inportanti i primi ani del 1600. Fra le so riserche mejo finie a bon esito se ricorda, intrà tanti, i mejoramenti al tełescopio, numaroxe oservasion astronomeghe, lexe de Newton e el copernicanixmo.